Wóspork

Wóspork ( Weißenberg) je městačko z něhdźe tři tysac wobydlerjemi na wuchodźe hornjołužiskeho wokrjesa Budyšin. Namaka so w Hornjołužiskich honach na wuchodnej kromje serbskeho sydlenskeho ruma při Lubaće a zwjazkowej awtodróze 4. Južnje stareho města zběha so 264 metrow wysoka Wósmužowa hora.

Město Wóspork słuša oficielnje do serbskeho sydlenskeho ruma.

 Stawizny 
Město naspomni so k prěnjemu razej w lěće 1217 jako Wisenburc a dósta swoje němske mjeno najskerje wot susodneje wsy (a hrodźišća) Běła Hora.

Wot lěta 1895 měješe město dwórnišćo při železniskej čarje Lubij–Wóspork, kotraž so 1903 hač do Barta a 1906 hač do Radworja podlěši, hdźež bě z čaru Budyšin–Wojerecy zwjazana. W lěće 1972 bu wosobowy wobchad zastajeny a 1973 so čara mjez Lubijom a Bartom zawrě.

 Wobydlerstwo a rěč 
W lěće 1884 měješe Wóspork po Mukowej statistice 1242 wobydlerjow, mjez nimi 300 Serbow (24 %). Arnošt Černik zwěsći 1956 jenož hišće snadny serbski podźěl wobydlerstwa wot 5,8 %.

Prawidłowne serbske Bože słužby we Wósporskej cyrkwi buchu w lěće 1893 wotstronjene.Johannes Martschke: Die Parochie Weissenberg. W: Neue sächsische Kirchengalerie, Die Diöcese Löbau. Lipsk, 1908, str. 661–678, tule str. 677 (digitalizat)

 Měšćanske dźěle 
K městu słušeja slědowace wsy:

Do měšćanskeho dźěla Běła Hora słuša sydlišćo Nowa Běła Hora.


 Politika 
Město słuša k sakskemu wólbnemu wokrjesej 56 (Budyšin 5) a k zwjazkowemu wólbnemu wokrjesej 156 (Budyšin I).

 Wosobiny 
 Jan Bjedrich Langa (1709–1757) – farar a přełožowar; 1734–39 we Wósporku
 Jan Bjedrich Langa (1738–1770) – diakon a cyrkwinski stawiznar; narodźeny we Wósporku
 Jan Bohumił Junghänel (1753–1810) – farar a ludowědnik; narodźeny we Wósporku

 Žórła 

 Wotkazaj 

 Wobrazy z Wósporka

Kategorija:Město w Sakskej
Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Sydlišćo při Lubaće
!
Kategorija:Sydlišćo w serbskim sydlenskim rumje
Kategorija:Prěnje naspomnjenje 1217